Flaskehals udsætter opførelsen af stor solcellepark på Lolland
Elnettet er ikke klar til storstilet solcellepark ved Grænge på Lolland, der derfor må udsættes på ubestemt tid.
Offentliggjort: 24.01.22 kl. 09:09
"Som det ser ud lige nu, har jeg ikke noget præcist bud på, hvornår arbejdet kan gå i gang. Det kræver, at vi har endelig godkendelse og en aftale med Energinet, som skal aftage strøm fra det kommende anlæg. Og Energinet er i gang med en større, samlet planlægning og prioritering," siger Esben Billeskov, der er vicepræsident i Better Energy, som står for opførelsen af Grænge-anlægget, til avisen.
Der lægges lige nu nye kabler og bygges nye højspændingsstationer nær Rødby og Gloslunde, ,mens der er lignende store net-projekter undervejs. Dog er hverken priotering eller rækkefølge afgjort, og derfor må flere projekter sættes på pause indtil videre.